אבי מויאל (פרופסור)

אבי מויאל (נולד ב-17 ביולי 1956) הוא פרופסור, אל"ם במילואים, ואיש חינוך גופני וספורט, ראש התמחות ספורט בקריה האקדמית אונו ולשעבר רמ"ח הכושר הקרבי בצה"ל. נולד ב-17 ביולי 1956 במגדל העמק, למשפחה עולי מרוקו, עם 4 אחים ואחיות. המשפחה התגוררה במגדל העמק עד לשנת 1962, עת עברו לקריית חיים. בצעירותו היה חובב ספורט, והשתתף בתחרויות בית ספריות ובאגודת הפועל חיפה באתלטיקה קלה, מטעמה גם נסע לתחרות אתלטיקה קלה בלברקוזן בגרמניה ב-1976. התגייס ב-1974 לחיל הרגלים, ושובץ בבית הספר למ"כים, משם יצא לקורס מדריכי כושר קרבי והמשיך לשירות קבע בסיירת גולני עם מפקדו גיורא ענבר. בתפקיד זה יצא לקורס קציני כושר קרבי, אותו סיים בהצטיינות, וחזר לסיירת גולני. לאחר מכן עבר עם גיורא ענבר, ליחידת שלדג שזה עתה הוקמה. לאחר תפקיד זה יצא ללימודי תואר ראשון בחינוך גופני, אותם ביצע במכללת אוהלו ובמכללה האקדמית ע"ש זינמן במכון וינגייט. לאחר סיום לימודיו, שירת כמדריך הראשי של בית הספר לכושר קרבי בצה"ל, בה"ד 8. לאחר תפקיד זה נתבקש על ידי מפקד סיירת מטכ"ל דאז, משה (בוגי) יעלון, להגיע להיות קצין הכושר הקרבי של סיירת מטכ"ל, ולסייע לצמצם את הנשר הרפואי הרב שהיה ביחידה בעקבות נורמות פעילות גופנית לא סדורות. בתפקיד זה שירת במשך שני עשורים, במקביל להיותו קצין הצלפים ביחידה. באירועי יום העצמאות התשס"ד (2004) - היה ממדליקי המשואות בטקס המרכזי בהר הרצל. שימש כמאמן היכולות הגופניות של נבחרת ישראל בכדורגל תחת אברהם גרנט. בהמשך שירותו, נקרא מויאל לתפקיד ראש מחלקת הכושר הקרבי בצה"ל, לקדם את תחום הכושר הקרבי בסיום מלחמת לבנון השנייה שמסקנותיה הצביעו על כשלים מרובים במוכנתו הגופנית של צה"ל. בתפקיד זה בנה מחדש בצה"ל את התרבות הארגונית בכושר קרבי מהמפקדים הבכירים ועד לאחרוני הלוחמים. במקביל לשיקום כשירותו המבצעית של צה"ל, ובעקבות דו"ח מבקר המדינה על מצב ההשמנה בקרב אנשי הקבע, הקים את ענף אורח חיים בריא במחלקת הכושר הקרבי של צה"ל - שפעל לקידום פעילות גופנית והרגלי תזונה בריאה של משרתי הקבע במספר רב של פרויקטים ביחידות, וכן פרויקטים ייחודים בשלוחות אימון מרכזיות. לאחר שחרורו מצה"ל, נתבקש על ידי רופאו של ראש המוסד בדימוס מאיר דגן, לסייע בשיקומו לאחר הליך רפואי מורכב. כיום משמש פרופ' מויאל כראש התמחות ספורט ומרצה בכיר בקריה האקדמית אונו בפקולטה לחינוך וחברה, מסלול לימודים אותו הקים. ב-2021 הוציא את ספרו האטוביוגרפי מרוץ חיי בהוצאת ידיעות ספרים, טקס השקה נערך באקדמיית אונו. 2007 - 2012: ראש מחלקת הכושר הקרבי בצה"ל 1987 - 2007: קצין הכושר הקרבי וקצין הצלפים של סיירת מטכ"ל 1986 - 1987: מדריך ראשי - בית הספר לכושר קרבי 1982 - 1986: קצין הכושר הקרבי של שלדג 1979 - 1982: קצין הכושר הקרבי של סיירת גולני 2002 - P.hD בחינוך גופני, אוניברסיטת אנגליה רסקין (אנ'). 1996 - M.A בחינוך גופני, אוניברסיטת לבוראו (אנ') בלונדון. 1986 - B.Ed בחינוך גופני (בהצטיינות), המכללה האקדמית ע"ש זינמן לחינוך גופני במכון וינגייט. מויאל הוא גרוש ואב לשניים. אבי מויאל, מרוץ חיי, ידיעות אחרונות, 2021 פרופ' מויאל - עמוד המרצה, באתר הקריה האקדמית אונו איתמר אייכנר, המהפך של ריבלין: כך הוריד הנשיא 21 ק"ג לפני פרישתו, באתר ynet, 16 ביוני 2021 רשת 13, כשאנדי רם פגש את ד"ר אבי מויאל, באתר חדשות 13, 12 בספטמבר 2021 אמיר בוחבוט‏, פורש בשיא: קצין הכושר הקרבי סיים תפקידו בצה"ל, באתר וואלה, 2 במאי 2012 מיכל גלנטי‏, האלופים במרוץ חייו של מויאל, באתר וואלה, 5 ביוני 2021 משה גוזגל, אבי מויאל, על מאמן הכושר של הנבחרת, באתר ynet, 6 בספטמבר 2004 המאמן של הרמטכ"ל לשעבר נותן לכם טיפים לכושר קרבי, באתר ‏מאקו‏, 5 ביולי 2016 יוסי מלמן, סא"ל אבי מויאל נגד התרבות הישראלית, באתר הארץ, 7 בספטמבר 2003 דודי פטימר, ‏"חלום שהתגשם": המאמן של ריבלין ששינה את פני הכושר בצה"ל מסכם את פועלו, באתר מעריב אונליין, 22 ביוני 2021 השקת הספר "מירוץ חיי" / ד"ר אבי מויאל, סרטון בערוץ "הקריה האקדמית אונו", באתר יוטיוב (אורך: 13:51)